CELEX: 32017D0435
Language: et
Date: 2017-02-28 00:00:00
Title: Nõukogu otsus (EL) 2017/435, 28. veebruar 2017, sõlmida leping, millega muudetakse teist korda partnerluslepingut ühelt poolt Aafrika, Kariibi mere ja Vaikse ookeani piirkonna riikide rühma ning teiselt poolt Euroopa Ühenduse ja selle liikmesriikide vahel, millele on alla kirjutatud 23. juunil 2000 Cotonous ja mida on muudetud esimest korda 25. juunil 2005 Luxembourgis

14.3.2017   
            
            
               ET
            
            
               Euroopa Liidu Teataja
            
            
               L 67/31
            
         NÕUKOGU OTSUS (EL) 2017/435,
   28. veebruar 2017,
   sõlmida leping, millega muudetakse teist korda partnerluslepingut ühelt poolt Aafrika, Kariibi mere ja Vaikse ookeani piirkonna riikide rühma ning teiselt poolt Euroopa Ühenduse ja selle liikmesriikide vahel, millele on alla kirjutatud 23. juunil 2000 Cotonous ja mida on muudetud esimest korda 25. juunil 2005 Luxembourgis
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artiklit 217 koostoimes artikli 218 lõike 6 teise lõigu punktiga a,
   võttes arvesse Euroopa Komisjoni ettepanekut,
   võttes arvesse Euroopa Parlamendi nõusolekut (1)
   
   ning arvestades järgmist:
   
               (1)
            
            
               23. veebruaril 2009. aastal andis nõukogu komisjonile volituse alustada liidu ja selle liikmesriikide nimel läbirääkimisi, et muuta teist korda partnerluslepingut ühelt poolt Aafrika, Kariibi mere ja Vaikse ookeani piirkonna riikide rühma ning teiselt poolt Euroopa Ühenduse ja selle liikmesriikide vahel, millele on alla kirjutatud Cotonous 23. juunil 2000 (2) ja mida on muudetud esimest korda Luxembourgis 25. juunil 2005 (3) (edaspidi „Cotonou leping“).
            
         
               (2)
            
            
               Kooskõlas nõukogu otsusega 2010/648/EL (4) kirjutasid lepinguosalised Cotonou lepingut teist korda muutvale lepingule (edaspidi „leping“) alla 22. juunil 2010 Ouagadougous toimunud AKV-ELi ministrite nõukogu kohtumisel, tingimusel et leping sõlmitakse hilisemal kuupäeval.
            
         
               (3)
            
            
               AKV-ELi ministrite nõukogu otsuse nr 2/2010 (5) kohaselt on lepingut kohaldatud ajutiselt alates 31. oktoobrist 2010.
            
         
               (4)
            
            
               Leping tuleks heaks kiita,
            
         ON VASTU VÕTNUD KÄESOLEVA OTSUSE:
   Artikkel 1
   Euroopa Liidu nimel kiidetakse heaks leping, millega muudetakse teist korda partnerluslepingut ühelt poolt Aafrika, Kariibi mere ja Vaikse ookeani piirkonna riikide rühma ning teiselt poolt Euroopa Ühenduse ja selle liikmesriikide vahel, millele on alla kirjutatud 23. juunil 2000 Cotonous ja mida on muudetud esimest korda 25. juunil 2005 Luxembourgis (6).
   Artikkel 2
   Nõukogu eesistuja määrab isiku(d), kes on volitatud liidu nimel hoiule andma Cotonou lepingu artiklis 93 ettenähtud kinnitamiskirja, et väljendada liidu nõusolekut olla lepinguga seotud.
   Artikkel 3
   Käesolev otsus jõustub selle vastuvõtmise päeval. See avaldatakse Euroopa Liidu Teatajas.
   
      Brüssel, 28. veebruar 2017
      
         
            Nõukogu nimel
         
         
            eesistuja
         
         J. HERRERA
      
   
   
      (1)  ELT C 65, 19.2.2016, lk 257.
   
      (2)  EÜT L 317, 15.12.2000, lk 3.
   
      (3)  ELT L 209, 11.8.2005, lk 27.
   
      (4)  Nõukogu 14. mai 2010. aasta otsus 2010/648/EL kirjutada Euroopa Liidu nimel alla leping, millega muudetakse teist korda partnerluslepingut ühelt poolt Aafrika, Kariibi mere ja Vaikse ookeani piirkonna riikide rühma ning teiselt poolt Euroopa Ühenduse ja selle liikmesriikide vahel, millele on alla kirjutatud Cotonous 23. juunil 2000 ja mida on muudetud esimest korda Luxembourgis 25. juunil 2005 (ELT L 287, 4.11.2010, lk 1).
   
      (5)  AKV-ELi ministrite nõukogu 21. juuni 2010. aasta otsus nr 2/2010 ajutiste meetmete kohta, mida kohaldatakse alates lepingu, millega muudetakse teist korda partnerluslepingut ühelt poolt Aafrika, Kariibi mere ja Vaikse ookeani piirkonna riikide rühma ning teiselt poolt Euroopa Ühenduse ja selle liikmesriikide vahel, millele on alla kirjutatud Cotonous 23. juunil 2000 ja mida on muudetud esimest korda Luxembourgis 25. juunil 2005, allakirjutamisest kuni jõustumiseni (ELT L 287, 4.11.2010, lk 68).
   
      (6)  Leping koos lõppaktile lisatud deklaratsioonidega on avaldatud ELT L 287, 4.11.2010, lk 3.